中吕・普天乐
作者：无名氏
朝代：元

paragraphs: 夜深沉，秋潇洒。
风筛槛竹，雾锁窗纱。
绣幕垂，朱扉亚。
霜落梧桐雕阑谢，月明天啼杀宫鸦。
香锁宝鸭，帘敲玉马，灯谢瑶花。
海棠娇，梨花嫩。
春妆成媚色，玉扌若就精神。
柳眉颦翡翠弯，杏脸腻姻脂晕。
款步香尘双鸳印，立东风一片巫云。
淹的转身，嘻的喑哑，参的销魂。
木犀风，梧桐月。
珠帘鹦鹉，绣枕胡蝶。
玉人娇一晌欢，碧酝酿十分悦。
断角疏钟淮南夜，撼西风唤起离别。
知他是团圆也梦也，欢娱也醉也，烦恼也醒也。
大德天寿贺词凤凰朝，麒麟见。
明君天下，大德元年。
万乘尊，诸王宴。
四海安然朝金殿，五云楼瑞霭祥烟。
群臣顿首，山呼万岁，洪福齐天。
嘲风情楚台云，秦楼月。
云生时月缺，月满处云遮。
磨杆儿汤着折，炮架儿实难拽。
柳宠花娇恩情热，识破也便是英杰。
姐姐每将虾钓鳖，哥哥每撩蜂剔蝎，婆婆每打草惊蛇。
让与您，逞偻罗。
轮到咱妆痴亻乱酌。
别了浓妆艳裹，拜辞了妙舞清歌。
暖烘烘热被窝，沉点点精银颗。
又道孩儿是陪钱货，恨不的把黄金砌就鸣珂。
姐姐每钻冰取火，婆婆每指山卖磨，哥哥每担雪填河。